Diari Oficial de la Generalitat Valenciana


Sumari del DOGV 9101, del 07-06-2021 (2021/6356)

Extracte de la Resolució de 3 de juny de 2021, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2021 les subvencions destinades a la realització de projectes dirigits a la millora de les condicions sociolaborals de les persones immigrants treballadores agrícoles de temporada i campanya.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9101

Data del DOGV
:   07-06-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/6356


Data del document
:   03-06-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Extracte

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

Extracte de la Resolució de 3 de juny de 2021, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2021 les subvencions destinades a la realització de projectes dirigits a la millora de les condicions sociolaborals de les persones immigrants treballadores agrícoles de temporada i campanya. [2021/6356]  
  
BDNS (identif.): 555459.  
  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions.  
http://www.pap.minhap.gob.es/bdnstrans  
  
Primer. Beneficiàries  
Organitzacions empresarials agràries que realitzen actuacions destinades a la millora de les condicions sociolaborals de les persones immigrants treballadores agrícoles de temporada i campanya.  
  
Segon. Objecte  
L'objecte d'aquestes ajudes és contribuir al finançament de les despeses corrents derivades de la realització de projectes dirigits a la millora de les condicions sociolaborals de les persones immigrants treballadores temporeres.  
  
Tercer. Bases reguladores  
Ordre 4/2015, d'1 de setembre de 2015, de la Vicepresidència del Consell i Conselleria d'Igualtat i Polítiques Inclusives, per la qual s'estableixen les bases reguladores de les ajudes destinades a la realització de projectes dirigits a la millora de les condicions sociolaborals de les persones immigrants treballadores agrícoles de temporada i campanya (DOGV 7611, 09.09.2015).  
  
Quart. Import  
Les subvencions concedides, en virtut d'aquesta convocatòria, estan dotades amb un import total màxim de 375.000,00 euros a càrrec de la línia de subvenció S1147000 del programa 313.80, Igualtat en la Diversitat.  
  
Cinqué. Termini de presentació de sol·licitud  
El termini per a la presentació de les sol·licituds serà de vint dies, a comptar des de l'endemà de la publicació de la present resolució de convocatòria en el Diari Oficial de la Generalitat Valenciana.  
  
Sisé. Altres dades  
1. Sol·licituds: La presentació de sol·licituds, amb els annexos i la documentació corresponent, s'ha de realitzar exclusivament per mitjans electrònics.  
El punt d'accés a la tramitació electrònica és la seu electrònica de la Generalitat, accessible en la web https://sede.gva.es. Aquest tràmit també estarà disponible en l'enllaç següent:   
http://www.gva.es/va/inicio/procedimientos'id\_proc=17283  
2. Documentació a presentar amb la sol·licitud: la prevista en el resolc sisé de la resolució de convocatòria.  
3. Criteris de valoració: les ajudes es concediran en règim de concurrència competitiva, de conformitat amb els criteris de valoració que es detallen en el punt resolutiu seté de la resolució de convocatòria.  
4. Règim de pagaments: el pagament de les subvencions es realitzarà en els termes fixats en el punt resolutiu nové de la resolució de convocatòria, prèvia justificació per l'entitat beneficiària de la realització del projecte.  
5. Justificació econòmica: es presentarà exclusivament per mitjans electrònics.  
  
València, 3 de juny de 2021.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.